AH ดีด 4% โบรกแนะ “ซื้อ” เป้า 38 บ. ลุ้นปี 66 กำไรโตแกร่ง
AH เด้ง 4% ลุ้นปี 66 โต 7% แตะ 1.71 ล้านบาท รับปรับเพิ่มสมมติฐานอัตราการเติบโตของยอดขายจากเวียดนาม โบรกยังคงแนะนำ “ซื้อ” ราคาเป้าหมาย 38 บ.
AH เด้ง 4% ลุ้นปี 66 โต 7% แตะ 1.71 ล้านบาท รับปรับเพิ่มสมมติฐานอัตราการเติบโตของยอดขายจากเวียดนาม โบรกยังคงแนะนำ “ซื้อ” ราคาเป้าหมาย 38 บ.
17 ม.ค. 2566

ผู้สื่อข่าวรายงานว่า วันนี้ (17 ม.ค. 66)  ราคาหุ้น บริษัท อาปิโก ไฮเทค จำกัด (มหาชน) หรือ AH ณ เวลา 11:02 น. อยู่ที่ระดับ 32.25 บาท บวก 1.25 บาท หรือเพิ่มขึ้น 4.03% สูงสุดที่ระดับ 32.25 บาท ต่ำสุดที่ระดับ 31.00 บาท ด้วยมูลค่าการซื้อขาย 62.42 ล้านบาท

บล.กรุงศรี ระบุในบทวิเคราะห์ว่า ทางฝ่ายวิจัยปรับเพิ่มประมาณการกำไรปี 2566 ของ AH เพิ่มขึ้น 7% อยู่ที่ 1.71 พันล้านบาท หลังจากที่ 1) ปรับเพิ่มสมมติฐานอัตราการเติบโตของยอดขายเพื่อสะท้อนคำสั่งซื้อเพิ่มเติมจาก VinFast เป็นบริษัทผลิตยานยนต์ที่ใหญ่ที่สุดในเวียดนามและยังเป็นบริษัทในเครือของ Vingroup (VIC) ซึ่งเป็นเครือบริษัทยักษ์ใหญ่ของเวียดนามที่ประกอบธุรกิจหลากหลาย ได้แก่ อสังหาริมทรัพย์ ศูนย์การค้า โรงแรม เป็นต้น 2) เพิ่มกำไรจากอัตราแลกเปลี่ยนสุทธิ 100 ล้านบาทสำหรับปี 2565 โดยยังคงคำแนะนำซื้อราคาเป้าหมาย 38 บาท หนุนโดยอุปสงค์กำลังฟื้นตัวขึ้น และศักยภาพในการเติบโตจากชิ้นส่วน EV